Volkswille

Volkswille (slov. Vôľa ľudu) bol nemeckojazyčný týždenník, ktorý vychádzal v Bratislave každú nedeľu v rokoch 19201921. 

Vychádzal s podtitulom Deutsches Zentralorgan der Christlichsozialen Partei - nemecký ústredný orgán kresťanskosociálnej strany. Zodpovedný redaktor bol poslanec Johann Tobler. Hlavný spolupracovník bol Anton Bresina. Noviny vydával Krajinský zväz Kresťanskosociálnej strany (Landesverband der Christlichsozialen Partei) a tlačil ich Carl Angermayer.

Vydávanie týždenníka Volkswille bolo zastavené v júli 1921 na príkaz Ministerstva s plnou mocou pre správu Slovenska, pretože podľa Ministerstva „plánovane a tendenčne podrýval autoritu československého štátu a spojeneckých mocností".

Periodicita
Vychádzal od 1. augusta 1920 do 3. júla 1921

 1920 - roč. I. - 22 čísiel - po 4-8 strán
 1921 - roč. II. - 27 čísiel - po 6-10 s.

Noviny v elektronickej podobe
 Wolkswille - dostupné v Digitálnej knižnici UKB

 Referencie 

Zdroj
 VOLKSWILLE. In: Bibliografia slovenských a inorečových novín a časopisov z rokov 1919 - 1938. Zost. Kipsová et al. Martin : Matica slovenská, 1968. 1074 s.

Kategória:Týždenníky na Slovensku
Kategória:Slovenské periodiká v nemeckom jazyku